It godeshus peyrmans silis degidi et henric peyrmans en s ambo
de vors pmisterut ind arnoldo assche et jasp de beringe nale d
alti xv petron aur monet dn phy ad pascha pxi psolven
tanq ass lombt abs septembr xxv
It het zijn comen inden rechte voe meye ende scepen van loven joncffrouwe
marie hollants weduwe jannes wilen hollants ende henne ende gheert hollants
gebruede hue soene in deen zijde ende jan huene die geleyt was tot alle den
goeden have ende erve wouters huene sijns brueders in dande zijde aldair
de voirscr joncffrouwe marie en henren en gheert hue sone aenspraken
den voirscr janne huene bij huen voirsprake Seggen dat wair was
dat wouter huene houdende was iii dachmael lants gelegen te roesbeke
daer af sij meynden dat die selve niet dan een tochte en was ende dat
hij nochtan comen was inden hoff dair tvoirscr goet hoefde en hadt
selve goet opgehouden als een erfman ende dat der banc recht is
daer de goede liggen soe wanneer dat een tochte enige goede opgehouden
hadde ende en werde dat gehouden miet gestoert met rechte bynnen
jaers dat hij en dan alsulke goede erffelic behouden soude dwelc zij boeden
te thoenen vaden dair ome ende versochten datmen den voirs janne huene
in dien hadde dat hij dopheuden vanden voirs goede af dade op dat hen
dair bij aen hae erffelechgheen hinder en ghesciede met meer woerden
die zij daer toe deden seggen weynich oft met dienende tot huen recnte
daer op de voirs jan huene met sinen voirsprake antworde seggende
dat waer was dat joncffrouwe mgriete wijlen hollants die wout
sijn brueder nae staet der heyliger kercken getrout hadde tvoirs lant
wel gecocht ende gecregen hadde gelijc ene scepen brief van comptich die hij
dede lesen claerleec in hielt ende begreep ende dat hij geleyt was met scepen
van loven uut machte van ene schoutbrieve die hij hadde al die wijle
dat de voirs joncffrouwe margriete wijlen sijn wijf voirs leefde welken
scoutbrief ende beleyt hij dede leesen int recht Seggende voert dat
sijn wijf voirs wouten sinen brueder tvoirs lant oic gemaect hadde
sinen wille mede te doene maer dat liet hij gaen daert sculdich was
te gaene doch dede hij dat opdoen ome meer beschats wille
hopende dat hij tvoirs ophouden dat wouter sijn brueder gedaen
hadde vanden lande voirscr niet sculdich en was af te doene maer
dat hij in sinen beleide gehouden soude worden en des genuecht hem
wel manisse vanden meye ende vonnisse der scepen die scepen